(или зоната за високотехнологично развитие „East Lake“ в Ухан) често е наричана „долината на оптиката“ (49) поради насочеността към производството на оптоелектроника, включително КОВ.
 (99)
 Следва да се отбележи, че посочените в предишното съображение дейности включват групата Fiberhome, която е дружество майка на FTT. На уебсайта на дружеството „подкрепата за политиките на правителството“ се посочва като един от ключовите елементи на връзката му с ПК (50). Освен това във връзка с дейностите на дружеството по партийното строителство Fiberhome се посочва като пример за останалите предприятия: „На 17 май конструкторското дружество „Optics Valley“ организира учебно посещение за кадри и служители на Fiberhome Technology Group с цел посещение на изложението на научните и технологичните постижения, изслушване лекции на експерти и проследяване на обиколката за извършване на инспекция на генералния секретар Xi Jinping, преглед на духа на произнесената от него важна реч по време на инспекцията му на Hubei [...] Другарят Hua Xiaodong, директор на канцеларията на председателя на Fiberhome Communications, насочи вниманието върху партийното строителство от страна на Fiberhome Technology Group на местно равнище, иновативните мерки за партийно строителство и онлайн резултатите от това строителство, [...] Генералният директор на дружеството, другарят Zhou Aiqiang, подчерта, че кадрите и служителите на дружеството трябва да съчетават изучаването и следването на духа на важните речи на генералния секретар Xi Jinping с духа на високотехнологичната зона, като насърчават прилагането на висококачественото развитие на Optics Valley“ (51). Както е видно от последния откъс, стремежът е дейностите по партийно строителство да бъдат тясно свързани със стопанското развитие на Optics Valley.
 (100)
 Както е посочено в съображение 94, ПК допълнително разширява ролята на ККП в частния сектор, като по този начин още повече се увеличава нейният капацитет да упражнява контрол и да се намесва в решенията и дейностите на частните дружества. Комисията намери достатъчно доказателства за тази намеса в случая на частни производители на КОВ.
 (101)
 Дружеството ZTT се хвали с проявения от страна на ККП и на органите интерес към предприятието: „ZTT привлече вниманието на комунистическата партия и държавните ръководители със своето междусекторно развитие. Централните, провинциалните и общинските ръководители проведоха инспекция, като поеха ангажимент и насърчиха ZTT“ (52). Освен това на уебсайта на дружеството се предоставя информация за неговите свързани с партийното строителство дейности и постижения, както и за взаимодействието с ККП и органите във връзка с това. Например дружеството описва проведената от провинциалните и общинските ръководители на партията и правителството инспекция на дейностите на дружеството, свързани с партийното строителство: „Xue Jiping [секретар на партийния комитет и председател на ZTT] заяви, че Zhongtian Technology е ключово производствено предприятие в Nantong и че настоящото му развитие е неделима част от грижите и подкрепата на партийните комитети и правителствените ръководители на всички равнища, както и че партийният комитет на Zhongtian Technology Group, под ръководството на висшата партийна организация, е подготвил внимателно етапа на насърчаване на взаимното популяризиране, общия напредък и печелившото партийно строителство, заедно с развитието на предприятието. Той подчерта двете конкретни практики, които Zhongtian Technology е въплътило и разработило под ръководството на партията. Първата е системата на работа на съвременните